Na temelju članka 70. stavak 2. Zakona o odgoju i obrazovanju u osnovnoj i srednjoj školi (NN broj 84/08, 86/09, 92/10, 105/10, 90/11, 5/12, 16/12, 126/12, 94/13, 152/14, 7/17. i 68/18), a u vezi s člankom 17. stavkom 3. Pravilnik o načinu postupanja odgojno-obrazovnih radnika školskih ustanova u poduzimanju mjere zaštite prava učenika te prijave svakog kršenja tih prava nadležnim tijelima (NN br. 121/12.), članka 43. Zakon o zaštiti na radu (NN, br. 71/14., 118/14., i 1054/14.), na temelju Opće uredbe o zaštiti osobnih podataka (NN 42/189) te članka 58. Statuta VII. osnovne škole Varaždin, a nakon prethodnog savjetovanja sa sindikalnim povjerenikom u funkciji radničkog vijeća o donošenju Pravilnika o video nadzoru, Školski odbor VII. osnovne škole Varaždin, na svojoj sjednici održanoj dana 19.12. 2018. donio je:

PRAVILNIK

O VIDEO NADZORU

Članak 1.

Ovim Pravilnikom regulirano je prikupljanje i čuvanje osobnih podataka korištenja sustava video nadzora.

Članak 2.

1. VII. osnovna škola Varaždin (u daljnjem tekstu: Škola) koristi sustav video nadzora na adresi Varaždinska 131, Donji Kućan zbog sigurnosti učenika, radnika, posjetitelja, stranaka i imovine Škole, a posebno radi zaštite one imovine za koju je zakonom određeno da se trajno čuva te imovine koja služi za pohranjivanje i obradu podataka.
2. Poslodavac prikupljanja osobne podatke korištenjem sustava video nadzora koji bilježi podatke izgleda i kretnja osoba. Opseg prikupljanja i daljnja obrada podataka korištenjem sustava video nadzora je ograničena na ispunjenje svrhe iz stavke 1. ovoga članka.
3. Sustavom video nadzora obuhvaćeni su vanjski dijelovi oko škole, igralište sa spravama za igru, prolaz prema dvorani i vrtiću i stražnje parkiralište i ulaz u dvoranu.
4. Video nadzorom nisu pokriveni unutarnji prostori Škole.
5. Ovaj Pravilnik primjenjuje se na odgovarajući način sukladno zakonskim i podzakonskim aktima kojima se uređuje i regulira zaštita osobnih podataka i provedba sustava tehničke zaštite.

Članak 3.

1. Podaci prikupljeni korištenjem sustava video nadzora nalaze se na snimaču.
2. Snimač se nalazi u prostoru škole u zaključanoj prostoriji.
3. Pregled u živo kao i pregledavanje snimljenog materijala sa kamere moguće je lokalno monitorom i to samo uz prethodnu prijavu pomoću programiranog korisničkog imena i lozinke.
4. Uvid u sadržaj snimljenog materijala ima ravnateljica Škole.
5. Presnimavanje i pohrana sadržaja nastalog korištenjem sustava video nadzora na druge medije, kao i korištenje istog, dopušteni su isključivo u slučajevima određenim zakonom.

Članak 4.

Ravnateljica Škole dužna je osigurati da se na vidnom mjestu pri ulasku u prostor istakne obavijest da se prostor nadzire sustavom tehničke zaštite.

Ravnateljica, kao ni bilo koja druga osoba, ne smije koristiti podatke o osobama prikupljene sustavom tehničke zaštite izvan njihove zakonske namjere.

Članak 5.

Ovaj pravilnik stupa na snagu osmog dana od dan objave na oglasnoj ploči Škole.

Predsjednik Školskog odbora:

Nikola Sedlar

Članak 6.

Ovaj pravilnik objavljen je dana 20.12.2018. i stupa na snagu dana 20.12.2018. godine.

Ravnateljica:

Ruža Levatić

KLASA: 003-05/18-01-4

URBROJ: 2186-91/18-01-1

Varaždin, 20.12.2018.